62023TO0451(01)_INF
2024 m. rugpjūčio 6 d. Bendrojo Teismo (antroji kolegija) nutartis
CreditPlus Bank / BPV
(Byla T‑451/23) (
1
)
„Ekonominė ir pinigų sąjunga – Bankų sąjunga – Kredito įstaigų ir tam tikrų investicinių įmonių bendras pertvarkymo mechanizmas (BPeM) – Bendras pertvarkymo fondas (BPF) – BPV sprendimas dėl ex ante įnašų už 2023 m. įnašų laikotarpį apskaičiavimo – Reglamento (ES) Nr. 806/2014 70 straipsnio 2 dalis – Akivaizdžiai pagrįstas ieškinys – Nutarties poveikio apribojimas laiko atžvilgiu“
1.
Ekonominė ir pinigų politika – Ekonominė politika – Kredito įstaigų ir tam tikrų investicinių įmonių bendras pertvarkymo mechanizmas – „Ex ante“ įnašai į Bendrą pertvarkymo fondą (BPF) – 12,5 % galutinio tikslinio lygio bendros individualių įnašų į BPF sumos metinė viršutinė riba – Taikymo sritis – Taikymas pradiniu laikotarpiu
(Europos Parlamento ir Tarybos reglamento Nr. 806/2014 70 straipsnio 2 dalies pirma ir ketvirta pastraipos)
(žr. 28 punktą)
2.
Ekonominė ir pinigų politika – Ekonominė politika – Kredito įstaigų ir tam tikrų investicinių įmonių bendras pertvarkymo mechanizmas – „Ex ante“ įnašai į Bendrą pertvarkymo fondą (BPF) – 12,5 % galutinio tikslinio lygio bendros individualių įnašų į BPF sumos metinė viršutinė riba – Apimtis – Atvejis, kai Bendra pertvarkymo valdyba (BPV) neviršija šios viršutinės ribos – Vertinimo kriterijai – Dinamiškas galutinis tikslinis lygis
(Europos Parlamento ir Tarybos reglamento Nr. 806/2014 69 straipsnio 1 dalis ir 70 straipsnio 2 dalies pirma ir ketvirta pastraipos)
(žr. 27, 29 punktus)
Rezoliucinė dalis
1.
Panaikinti 2023 m. gegužės 2 d. Bendros pertvarkymo valdybos (BPV) sprendimą SRB/ES/2023/23 dėl ex ante įnašų į Bendrą pertvarkymo fondą (BPF) už 2023 m. apskaičiavimo, kiek jis susijęs su CreditPlus Bank AG.
2.
Palikti galioti Sprendimo SRB/ES/2023/23, kiek jis susijęs su CreditPlus Bank, padarinius, kol per protingą terminą, kuris negali viršyti šešių mėnesių nuo tos dienos, kai ši Bendrojo Teismo nutartis taps galutinė, BPV imsis būtinų priemonių šiai nutarčiai įvykdyti.
3.
BPV padengia savo ir CreditPlus Bank patirtas bylinėjimosi išlaidas.
4.
Europos Komisija padengia savo bylinėjimosi išlaidas.
(
1
)	OL C 329, 2023 9 18.